Dîya zanayene ke Mêrdîn de rîyê vîrusê Korona ra tewr tay 4 kesan cuya xo vînî kerde. Tewr peynî de cinî û camêrd Verdê û Cahît Çetîn cûya xo vînî kerde. Her di zî qezaya Qoserî de tedawî dîyêne. Verê cu zî qezaya Midyadî de H.Nurî Ercan (66) û qezaya Artûklû de Ridvan Kaya (70) Korona ra cuya xo vînî kerdebî.
Nîno zanayene ke nameyê nêkesan bîlançoya Wezîrîya Weşîye ya Tirkîya de ca gênê yan zî nê. La bîlançoya ke 1ê nîsane de ameybî eşkerakerdene de qala mergê Mêrdînî çînêbî. Têna amebi îdîakerdene ke 34 nêweşî estê.
